Thor Inge Fossen

Thor Inge Fossen (født 1963) er norsk professor i navigasjon og fartøystyring ved Institutt for teknisk kybernetikk, Norges teknisk-naturvitenskapelige universitet (NTNU) i Trondheim. 

 Biografi 
Fossen er sivilingeniør (MSc) i marin teknikk (1987) og han har en ph.d. i teknisk kybernetikk (1991) fra NTNU. Han er Fulbright alumni og han studerte aerodynamikk og flystyringssystemer gjennom Fulbright-programmet ved Department of Aeronautics and Astronautics, University of Washington, Seattle (1989-1990). Fossen ble ansatt som førsteamanuensis i 1991 og han var 30 år når han ble utnevnt som professor ved NTNU (1993). Han er medlem av Norges Tekniske Vitenskapsakademi (innvalgt 1998), Det Norske Videnskaps-Akademi (innvalgt 2022)  og utnevnt som I (2016) av «the Institute of Electrical and Electronics Engineers (IEEE)». Fossen har som gründer vært med å etablere selskapet Marine Cybernetics AS i 2002 hvor han var Vice President R&D (2002-2008). Selskapet er i dag er en del av de maritime tjenestene i DNV. Han er en av gründerne av selskapet SCOUT Drone Inspection AS (2017). Fossen innehar flere patenter på hardware-in-the-loop (HIL)-testing teknologi for maritime og offshore systemer  og droneteknologi. Et patent for væroptimal styring av marine fartøy ble godkjent i 1998. Dette arbeidet fikk «the Automatica Prize Paper Award» i 2002. I 2008 mottok Fossen the «Arch T. Colwell Merit Award» at the SAE 2008 World Congress. 

 Faglig profil 
Fossens fagområder er kybernetikk, datateknologi, autonome systemer, føreløse fartøy, droner, navigasjonssystemer og marin teknikk hvor han har publisert mer enn 400 internasjonale artikler. Han har skrevet fire internasjonale lærebøker på engelsk. Den første læreboken, Guidance and Control of Ocean VehiclesFossen, T. I. (1994). Guidance and Control of Ocean vehicles, Wiley regnes som den første læreboken innenfor navigasjon og fartøystyring for marine systemer. Denne boken ble etterfulgt av tre bøkerFossen, T. I. (2002). Marine Control Systems: Guidance, Navigation and Control of Ships, Rigs and Underwater Vehicles, Marine Cybernetics AS.Fossen, T. I. (2011). Handbook of Marine Craft Hydrodynamics and Motion Control, 1st edition, Wiley.Fossen, T. I. (2021). Handbook of Marine Craft Hydrodynamics and Motion Control, 2nd edition, Wiley. hvor, Marine Craft Hydrodynamics and Motion Control, er standardreferansen innenfor fagfeltet. I tillegg til lærebøkene har Fossen utgitt tre fagbøker.Fossen, T. I. and H. Nijmeijer (2012). Parametric Resonance in Dynamical Systems, SpringerNijmeijer, H. and T. I. Fossen (1999). New Directions in Nonlinear Observer Design, Springer.

 Fossens modell for marine fartøy 
Fossens modell for marine fartøy gir et matematisk rammeverk for å beskrive ikke-lineære bevegelser av marine fartøy i en kompakt matrise-vektor-form. Først introdusert i hans doktorgradsavhandling fra 1991,Fossen, T. I. (1991). Nonlinear Modelling and Control of Underwater Vehicles, Dr. Ing. avhandling, Institutt for teknisk kybernetikk, Norges tekniske høgskolde (NTH), Trondheim, Norge. representerte denne modellen et betydelig fremskritt sammenlignet med klassiske hydrodynamiske modeller som tradisjonelt ble uttrykt i komponentform. 

Siden den gang har Fossens modell for marine fartøy blitt en hjørnestein i utformingen og analysen av bevegelsestyresystemer for marine fartøy. Modellen er bredt anerkjent for sin allsidighet og har blitt sitert i tusenvis av forskningsartikler og tekniske referanser. Den brukes omfattende til å studere dynamisk oppførsel av skip, halvt nedsenkbare plattformer, førerløse overflatefartøy (USV-er), autonome undervannsfartøy (AUV-er), ubåter og offshoreplattformer.

 Referanser 

 Eksterne lenker 

  Thor Inge Fossen, ansattside hos NTNU


 Thor Inge Fossen hos Google Scholar
 Thor Inge Fossen, forfatterside hos Amazon

Kategori:Norske professorer i teknologiske fag
Kategori:Professorer ved NTNU
Kategori:Norske forskere
Kategori:Medlemmer av Norges Tekniske Vitenskapsakademi